钦定古今图书集成/明伦汇编/官常典/第424卷 > 袁彬
## 钦定古今图书集成/明伦汇编/官常典/第424卷 > 袁彬

按《锦衣志》：“英宗之在伯颜营也，校尉袁彬始得见。彬
少以材力射生选从刺奸缇骑，既从征没也先麾下
牧马矣。久之乃使侍上。上方坐橐驼帐中，咄咄无所
出，得彬甚喜。彬温美多计数，善言笑，时时为隐语。悦
上获一羊，髀烹而共啖之，昼斧薪伐冰，夜则以背承
上足而寝。也先挟上攻云中，转战上谷，遂躏关而直”
趋京师，小不遂，辄欲僇杀彬。上至，为泣请之，不得。而
哈铭者，故蒙古官，为赐姓杨，以译鞮从陷也先营，颇
幸。也先间以诙谐解之，仅免。也先欲使妹尚上，上谋
之，彬曰：“不可，请辞以返国而聘。”彬尝病，中寒，上亲为
治糜啖之，身压彬背，汗洽良已。及期上还，称太上皇
绌彬劳，仅拜锦衣百户。太上皇还为皇帝，即日召见
彬，语絮且泣。超为都指挥佥事，理锦衣事。赐城东甲
第一区。引太液池穿中御沟达之，黄金十镒，白金二
十镒，彩绮、盐醪、醯酱、干糒充实，又加赉妻异缯、精镠
各有差。擢杨铭千户，赐半之。间夕宴对，略用家人礼。
然彬畏满好避，而同列门达逯杲。显达初以锦衣校
用文，无害，理镇抚司，积功次稍迁至指挥，而其所任
校《逯杲》继起与同列。上故缘中贵人吉祥及忠国公
石亨复大位，德之。而二人骄，干请不已。上心厌之，欲
稍稍削其重以属彬，固谢不敢，乃属杲杲数伺忠国
公罪状闻上并其从子定远侯彪诛之。上益贵重，杲
理篆者都指挥王某取充位而已。杲遂持吉祥阴拟
之急，乃与其从子昭武伯钦谋，以五鼓从骑就谒。杲
出见之，钦拔刀手断杲头。攻长安门不下，寻就擒。诏
族吉祥。赠杲右都督。彬请急，不任而门。达独重达佐
理卫，得兼治镇抚司。镇抚，于锦衣属也，而得专治狱。
或上有所怒，特下与缇骑贼曹钩发者，俱以委镇抚，
狱竟自上请，可否毋由锦衣大僚。达为人沈敏，善计
算，所谳恒规上旨而决。时上业已诛曹、石，内惴不自
安，恒借达为强，而达多所阴献。累迁都指挥佥事，治
镇抚如故。时上最所礼信者李贤，达次之。每朝而左

岁，而袁彬犹以义故位达上。达知上薄之，构以死罪
劾奏。上不乐，曰：“是负我者，然故人不死足矣，此外以
任若。”达退，则执彬下狱，胁以火。五毒更下，彬不胜苦，
且诬伏矣。而燕中少年杨贤者，尝为漆工尚方，奋曰：
“袁公，上鱼服侣也，门达何人，而辄害之？”因上疏诋达
奸恶数十百，事，事有指，而极称彬枉，且有社稷功，不
宜罪。诏并下达治，达恚，捶贤至百馀。贤恐遂死，不得
白，谬曰：“吾有阴事，欲告公，达令箯舆前，前迺薆耳。”达
曰：“吾小人，何办为此李学士草耳！”达大喜，趣罢笞，出
汤沐，沐贤醪，肉食之，持牍面诉曰：“李贤令杨贤中臣
为袁彬地，独不畏陛下法乎？”上曰：“明于东朝堂辨之。
之。”东朝堂，杨贤度上已集群臣，出馀肉，大呼曰：“天乎
冤哉！门指挥醪肉食我，而令引李也！李学士贵人，吾
何从见之？且吾死固分，柰何冤他人为也。”上悟，趣出
袁彬，令分司南都，馀俱置不问。然自是达宠渐衰，不
复寄腹矣。居一载，驿召袁彬还职寄如故。上崩，李贤
益重达，内不自安，出怨望语。御史言之。诏执赴法司，
论戍岭表。滨行，袁彬帅僚出饯郊墅，握手语缱绻，已，
挥囊金为解装，良厚。众咸多彬不念旧恶，有古长者
风。彬再迁掌卫事，至都督佥事，乃卒。